***VZOREC, d.o.o.****., …………, Ljubljana, davčna številka. …., matična št. ….., ki ga zastopa ……………… (v nadaljevanju* ***delodajalec****)*

*in*

***………………,*** *…………. 12, ……….., EMŠO: ….., davčna številka …… (v nadaljevanju* ***delavec****)*

sklepata naslednji

**SPORAZUM O PRENEHANJU DELOVNEGA RAZMERJA**

1. člen

Stranki tega sporazuma sporazumno ugotavljata:

* da je delavec pri delodajalcu zaposlen na podlagi pogodbe o zaposlitvi z dne \_\_\_\_\_, na delovnem mestu »\_\_\_\_\_\_\_\_«;
* da želita stranki s tem sporazumom dokončno urediti vse pravice in obveznosti iz naslova obstoja in medsebojnega prenehanja delovnega razmerja.

2. člen

Delavec in delodajalec s tem sporazumom dogovorita sporazumno razveljavitev pogodbe o zaposlitvi z dnem ……………..

3. člen

Delodajalec je na podlagi tega sporazuma in določil Zakona o delovnih razmerjih dolžan delavcu izplačati :

* plačo za mesec ………. najkasneje do ……………… ter vse davke in prispevke na to plačo v skladu z zakonom.

Delavec s podpisom na tem sporazumu izrecno potrjuje, da je delodajalec, razen plače navedene v tem členu sporazuma, poravnal v celoti vse svoje obveznosti do delavca.

4. člen

Delodajalec delavca s tem sporazumom opozarja in seznanja s posledicami, ki nastanejo zaradi sporazumne razveljavitve pogodbe o zaposlitvi pri uveljavljanju pravic iz naslova zavarovanja za primer brezposelnosti ter z dejstvom, da delavec ni upravičen do odpravnine niti do nadomestila za primer brezposelnosti ter da mu ne pripadajo pravice iz naslova zavarovanja za primer brezposelnosti.

5. člen

Delavec je tudi po prenehanju delovnega razmerja dolžan varovati poslovne in druge skrivnosti, do katerih je prišel pri opravljanju dela pri delodajalcu, in ga tudi po prenehanju delovnega razmerja zavezujejo določila pogodbe o zaposlitvi, ki se nanašajo na čas po prenehanju.

Delavec se s podpisom tega sporazuma zavezuje, da tretji osebi ne bo razkril zaupnih informacij delodajalca, niti ne bo le-teh uporabil v lastno korist ali korist tretje osebe, ne glede na to, ali se je s temi informacijami seznanil med trajanjem delovnega razmerja ali po njem. Kot »zaupne informacije« štejejo vse informacije in podatke, ki se nanašajo na poslovanje delodajalca, njegove stranke in poslovne partnerje ter vse odnose delodajalca z njimi, zaposlene pri delodajalcu, ki niso javno znani ali informacije, katere objava tretjim osebam bi lahko povzročila škodo delodajalcu.

6. člen

Delavec je dolžan delodajalcu ob prenehanju delovnega razmerja vrniti predmete in sredstva dela, ki jih je pri svojem delu uporabljal.

7. člen

Delavec s podpisom na tem sporazumu izrecno izjavlja, da v času dela pri delodajalcu ni utrpel nobenih poškodb ali okvar zdravja, ki bi bile v neposredni ali posredni povezavi z njegovim delom ter da delavcu v zvezi z delovnim razmerjem ni nastala nobena materialna ali nematerialna škoda.

8. člen

S sklenitvijo in izvršitvijo obveznosti, določenih v tem sporazumu, se delavec in delodajalec dokončno in nepreklicno odpovedujeta vsem denarnim in drugim zahtevkom drug zoper drugega v sodnem, upravnem ali drugem postopku, zlasti glede delovnega razmerja, pogodbe o zaposlitvi ali njenega prenehanja, razen zahtevkom za izvršitev obveznosti iz tega sporazuma.

9. člen

S podpisom tega sporazuma delavec izjavlja, da je sporazum temeljito preučil in da se ne pod pritiskom, ne v zmoti in poučen o svojih pravicah in obveznostih iz te pogodbe zavestno odloča za sporazumno prenehanje delovnega razmerja. Delavec potrjuje, da je seznanjen z vsemi pravnimi in finančnimi posledicami tega sporazuma.

10. člen

Ta sporazum je napisan v 2 enakih izvodih, od katerih prejme vsaka stranka po en izvod in stopi v veljavo z dnem podpisa obeh strank sporazuma.

\_\_\_\_\_, dne ……………..

**Delavec Delodajalec:**

**……………………… …………………………….**